โรงเรียนอนุบาลนานาชาติเพรพ มอนเตสซอรี่ ตั้งอยู่เลขที่ 24 ซอยลาดพร้าว 88 แขวงพลับพลา เขตวังทองหลาง กรุงเทพมหานคร ดำเนินการเปิดกิจการเป็นโรงเรียนอนุบาลมาแล้ว 8 ปี มีนักเรียนจำนวน 73 คน 
	ระยะเวลา 6 เดือนที่ผ่านมา ได้มีรถยนต์มาจอดบนถนนในซอยลาดพร้าว 88 (ซอยตัน) และด้านฝั่งตรงข้ามโรงเรียนเป็นแนวยาว ในช่วงเวลา 8.00 - 9.00 น. และ 14.00 - 16.00 น. ผู้ปกครองจะต้องเข้ามารับ-ส่งนักเรียน แต่เนื่องจากมีรถยนต์จอดเป็นแนวยาวบนพื้นที่ถนนทำให้การจราจรติดขัดจากหน้าปากซอยถึงโรงเรียน (350 เมตร) ใช้เวลากว่า 45 นาที สร้างความเดือดร้อนแก่ผู้ปกครองและผู้สัญจรในซอยลาดพร้าว 88 เป็นอย่างมาก และรถยนต์ที่จอดอยู่ฝั่งเทียบถนนด้านหน้าที่จอดรถของโรงเรียนทำให้เกิดความยากลำบากการในเข้า-ออกและกลับรถติดขัด จนบางครั้งผู้ปกครองต้องจอดรถที่หน้าปากซอย แล้วเดินเข้ามาส่งนักเรียน ในส่วนนี้โรงเรียนมองถึงความไม่ปลอดภัยที่จะเกิดขึ้นกับนักเรียน 
	นอกจากนี้มีรถยนต์ที่จอดเป็นแนวยาวด้านตรงข้ามโรงเรียน ทำให้ผู้สัญจรไปมาในซอยต้องมากลับรถยนต์บริเวณโรงเรียนและเกิดอุบัติเหตุถอยชนผนังอาคารโรงเรียนบ่อยครั้ง ทำให้เกิดความเสียหายต่อทรัพย์สินของโรงเรียนและเป็นความเสี่ยงต่อนักเรียนที่เดินมาที่จอดรถ
	จึงขอความอนุเคราะห์ให้เจ้าหน้าที่พิจารณาเข้ามาจัดการพื้นที่บริเวณหน้าโรงเรียน ให้เป็นพื้นที่ห้ามจอดรถยนต์ และจัดการรถยนต์ที่จอดเป็นแนวยาวเต็มข้างทาง เพื่อเป็นการแก้ปัญหาจราจรและความเสี่ยงต่างๆที่เกิดขึ้น 
	จึงเรียนมาเพื่อโปรดพิจารณาอนุเคราะห์
#1555 #bkkrongtook